Ma nistax nifhem x' hajja hi din . Il- pettern ta' l- irqad tiegħi sar vroma . Sirt inqum xi tlett darbiet bil- lejl . Sirt nkun għajjien , nipprova norqod kmieni u għalxejn , nqum aktar għajjien , nerga nipprova norqod kmieni u jerga għalxejn , u nerga nqum għajjien . Dan biex ma nsemmux il- fatt ( propjament qed insemmieh ) li aktar ma jgħaddi z- żmien , aktar qed inhossni nixjieh ! ! * daqq orkestrali tal- biża fl- isfond * Niftakar bħal- lum sena eżatt , kont nidħol norqod xi 3 am , u ma kontx ingerger . Naghmel ġurnata ħażin ħażin , norqod sagħtejn , u nerga norqod f' xi 3 am għax kont noħroġ dawra jew tnejn u nieħu flixkun inbid . Imma llum il- ġurnata dizaztru . M' ghadnix kapaċi nagħmilha dil- biċċa xogħol . Ghax qed nixjieh ! * daqq orkestrali tal- biża fl- isfond ! * Daqt għall- kwart ta' seklu - anke tghidha biss tħossok xiħ . Xaghar abjad tiela bil- mod il- mod , imma jien aktar it- tip li jaghqali xagħri eventwalmente . Vista sejra għall- agħar . Sirt ingerger ftit aktar mis- soltu ( din il- powst hija xhieda ) , sirt ma nieħu gost b' xejn , sirt nimrad aktar , sirt mmaqdar kollox , sirt nhossni nahli l- ħin jekk ma nagħmel xejn , fil- weekend sirt inqum kemxejn aktar kmieni ( allavolja norqod tard ) għax inhossni qed nahli ġurnata wara ġimgħa xogħol . U dan għala ? Ehe , qtajtuha - għax qed nixjieh * twerziqa indemonjata fl- isfond * In- nies ta' madwari ma jifhmuhiex - u lanqas jien wara kollox . Sirt inħares lejn gismi u nara dik it- tikka żaqq mdendla - xi ħaġa li qatt ma kelli . Gismi m' għadux jaħraq kaloriji bħal dari . Anzi , issa anke jekk taqali pinna ma' l- art , sirt niġborha b' bejn subajja ta' saqajja għax jekk inbaxxi 1 ) nisma rkubtejja jfaqqgħu , 2 ) nisma dahri jfaqqa 3 ) ngħid : " ajma ! " , 4 ) kif inqum ngħid : " Ghall- erwieħ ! " * sirena fl- isfond * . . . għall- erwieħ ? ! ! ? jien ngħid : għall- erwieħ ? ! ? San Ġużepp Qaddis ! jien ngħid , " Ghall- erwieħ ? ! ? ! " . . . stenn ! Illostra man ( forsi niġbor giehi z- żagħżugħ b' dawn iz- żewġ kelmiet ) , issa vera xjaht . * Jigi ġuvni ta 16 ħdejja jkellimni : Aw sieħbi , " Illostra man " ġiet outdated ! Issa z- żagħżagħ tal- lum jgħidu ħaġa oħra differenti * ( li biex żgur nikkonferma li qed nixjieh , ma nafx x' jgħidu z- żagħżagħ tal- lum allura ma stajtx niktibha f' dan ir- rakkont ) . Le ta , irrid nagħmel ħaġa minnufih ! Irrid nara kif se nagħmel biex ingawdi ftit zoghziti . . . il- ftit li fadal . Forsi nibda mmur il- gym ? Forsi mmur ngħabbi waħda ta' 16 ? ( aħjar le , għal għadd ta' raġunijiet validissimi u fuq kollox legali ) Forsi nqaxxar aktar il- leħja ? Forsi mmur xi kors Universitarju ma' nies tampari li jħossuhom xjuħ wkoll ? ( aħjar le , għax bejn lekcer u oħra mmorru nieħdu te` bil- lumi jew kamomilla u mhux birra . . hekk jagħmlu z- żagħżagħ , le ? ) Itfghu l- pariri tagħkom u nara jekk inix xiħ biżżejjed biex insegwi dak il- parir . . . jiġifieri , kunu kemxejn klementi u tuni pariri validi u li nista' nagħmel wara kollox . . . . . . naf x' qed ngħid . . . heqq . . . kliem ix- xiħ , żomm fih ! Elliott Smith . . . daħħal sikkina f' qalbu . . . inħolqot polemika sħiħa għax ma dahru kellu skoss grif . Bdew jgħidu li t- tfajla tiegħu qatlitu propjament . Hi tgħid li waqt il- haxi` kienu jħobbu jissawtu . Michael Hutchence miet mgħallaq mal- bieb għarwien . Tezi fuq il- mewt tiegħu tgħid li hu kien mit- tip li jrid jitfa borża ma' rasu u ħabel m' għonqu biex jeċita ruħu . Ħadd ma jaf eżatt il- verita ħlief dawk li kienu nvoluti , u dawk li kienu nvoluti , normalment huma mejtin . Il- verita hi li l- verita ħadd ma jafha . Meta tkun f' pożizzjoni bħal tiegħi fejn il- verita trid taħdem magħha kull ħin u kull mument , il- verita tieħu xejra totalment differenti . Tibda tirrealizza li l- moħħ jaħdem b' modi vera strambi . Waqt li għalina , oġġettivament , il- persuna tkun qed tigdeb , fil- fatt , li jkun qed jiġri ħafna drabi hu li dik il- persuna tkun qed tgħid il- verita tagħha . Ha ntikom eżempju . Ghandi r- radju tal- karozza naqra kumpless . Ilni nuzah sena u xorta għadni nitħawwad fih . Jekk tiġi int u ta' baħbuħ li int issaqsini kif tużah , ngħidlek : ma nafx ! Int , ta' raġel loġiku li int mhux se temminni u tgħidli : ilek sena u ma tafx tużah ? Il- verita hi li l- verita jien nafha u mhux int u int m' għandek l- ebda dritt tindaħal fil- verita tiegħi . Ezempju ieħor : Hemm diska partikulari tfakkarni f' post partikulari . Siehbi kien miegħi meta smajniha u wkoll tfakkru f' dan il- post partikulari . Jien naf li smajtha filgħodu fil- waqt li hu jgħid li semagħha filgħaxija . Min għandu raġun ? Jien ċert fuq dak li qed ngħid u anke hu ċert . Il- probabilta` hi li t- tnejn li aħna smajniha darbtejn imma jien niftakar ta' filgħodu u hu jiftakar ta' filgħaxija . Dil- ħaġa twassalni għal konklużjoni unika : il- verita , anke jekk ibbażata fuq il- fatti , hi kollha kwistjoni ta' percezzjoni . U dan ma xrobtx il- bieraħ filgħaxija ! Kieku mur arani kif inkun dalgħodu . Intfajt naqra sa pancuvill il- bieraħ bil- lejl . Hafna nies f' nofs ta' triq , ħafna nies jixorbu , ħafna nies ħara mejta ma' l- art , ħafna nies fuq ħafna l- spallejn ta' ħafna nies oħra , ħafna ħbieb . . . ħbieb insomma . . . nies li tkun tafhom u nies li tkun tafhom minn wiċċhom biss u xorta sselmilhom u li wara xarba birra tajba tkun qisek l- akbar ħabib magħhom ! U Pancuvill tara ħafna nies oħra . . . L- ewwel eżempju femminili li se nitkellem dwaru hu dik it- tfajla li tilbislek qasir ħafna , xagħar tad- deheb , lipstikk aħmar nar u nofs sider barra . L- ispeċi maskili normalment jkun l- għarus tagħha li jilbislek iċ- cowker tad- deheb u salib u jkollu anke xagħru qisu rizza , kollu gel . L- ispeċi femminili jkunu l- għaxqa ta' l- għajnejn , għax ġieli jkollhom xi ġisem warrab minn haw ! . . . imma jkunu anke l- għaxqa tal- qrejjen ! Ghax l- ispeċi maskili taċ- cowker u s- salib jkun qed jieħu birra ma' sieħbu ta' l- isleevless ( u mibni ) waqt att soċjali tipiku tagħhom u hi toqgħod tittanta x- xemx għaddejja , allavolja jista' jagħti l- każ li jkunu ta' speċi oħra . Dawn normalment jitkellmu jgħajjtu ħafna , jomghodu ccuwingamm , u jmorru fejn hemm il- mużika kummerċjali . Bhala rit ta' inizjazjoni joqgħodu jiżfnu zaqqu ma' dahrha . U hi , bit- tama li thossulu naqra , toqgħod iċċaqlaq il- warrani ma' ġismu . U hu , bil- muskoli kollha l- għandu , jittama li ma jiġix daqsekk kmieni , għallinqas did- darba . Issib l- ispeċi ta' l- adolloxenti . Fl- ispeċi maskili nsibu guvnott wiċċu kollu ponot ( miskin ) . Xaghru twil inkallat ( għax hekk cool ! ) , qalziet iswed , żarbun tal- ħadida fuq quddiem u t- shirt iswed XL ( hu jkun jilbes Small normalmente ) . Fuq it- tshirt jkollu xi salib rasu l- isfel imdawwar b' xi serp . Dan normalment jkun iridha tat- tellief , u jkun irid jidher tat- tellief . Jintefa fil- bars fejn idoqq il- mużika tal- ġebla ( għar- rock qed ngħid aaa njurant ! ) u jħossu ħabib mal- folla ta' l- istess speċi / telliefa oħra bħalu . Normalment jaqbad tal- linja ta' 12 : 00 am għax deep down , il- mommy ( li tkun ta' speċi reliġjuża normalment ) iggghalu jidħol kmieni biex fil- għodu jmur jisma' l- quddies u wara jibqa' sejjer iżur lin- nanna . Imma t- tshirt ma jnehhiehx minn fuqu . Ir- rit ta' inizjazzjoni hi kważi minima . Ghax l- ispeċi femminili normalment ihobbu l- mużika tar- ritmu u l- ispeċi maskili jħossu wisq tellief biex ikellem mara . Normalment , l- akbar konkwista li jkollu hi birra f' idejh . Imbaghad issib l- ispeċi li jippretendi li għandu ħafna liri . Normalment il- verżjoni maskili ma jkollux wisq flus . . . għax aktar jkunu ta' missieru . Hu jonfoq ħafna fil- ħwejjeġ u fix- xagħar u jkollu telefonin minn ta' l- aħħar . Jitkellem bl- ingliz imfarrak għax meta kien żgħir kien jaf li se jieħu l- biznis ta' missieru u allura ma kienx joqgħod attent . Kull tfajla li jkun jaf ibusha fuq haddejha u kull ġuvni li jaf johodlu b' idejh qisu l- akbar ħabib ta' ħajtu . Normalment , jkollu tfajla ta' l- istess kalibru u meta jiġġieldu jitkellmu bl- ingliz għax iħossuhom aktar komdi . Biex jintefgħu fl- intimita` , din l- ispeċi , normalment jmorru fil- pool tad- daddy tiegħu jew fejn hemm l- isnooker room tal- villa . Normalment qabel imorru pancuvill , din l- ispeċi tintefgha f' xi wine bar ( għax issa saru moda mhux ħażin ) , jitfa l- karozza ( tal- papa` ) fil- parking tal- ħlas , u jimxi qisu għandu d- dinja f' idejh . It- tfajla tiegħu imma , tkun mdejqa miegħu u tkun trid it- thrill tar- raġel normali , bniedem li jaħdem għal dak li hu tiegħu u mhux isibu lest . Imma l- hajja komda hi sabiħa wisq . Imbaghad issib ir- raġel normali . Jilbes kif jista' mill- ftit li jaqla' mal- gvern . In- nisa li jilbsu qasir ( bl- għarus taċ- cowker ) ma jħarisx lejhom għax ma jogħġbuhx , allavolja jkollhom xi ġisem tal- qaddisin . L- ispeċi tan- nisa tal- liri ma jħarisx lejhom anqas għax dawk jitkellmu bl- ingliz . Hu jfittex verżjoni femminili bħalu . Imma l- mustaċċi fuq tfajla ma jogghbux , għalhekk , l- għażla hi aktar restritta , miskin ! Dan normalment jintefa f' xi wine bar qabel wkoll u jonfoq normali . . . cioe , flixkun inbid tat- Lm 8 jista' jinsieh u jara jekk isibx wieħed tajjeb b' Lm 4 jew b' Lm 4.50 bejn ħamest ihbieb li normalment jkunu ta' l- istess speċi . Dan normalment jintefa wkoll fejn jintefa r- raġel tal- liri , imma dan jaf jieħu aktar gost . Hu ħbieb ma' ħafna speċi : dak taċ- cowker ( minn fuq ix- xogħol sar jafu ) , hu ħabib ma' tal- liri ( għax kienu kors flimkien ) , hu ħabib mar- rocker ( għax ikun kuġin , ġar jew ħuh ) . Fl- intimita' , il- maskju joħroġ lil mara darbtejn jew tlieta fil- ġimgħa u jmorru jaraw film u jinnamraw fil- karozza tiegħu jew tagħha . Post ma' jkollhomx aktar komdu u meta jkunu ħdejn in- nies l- aktar li jagħmlu hu li jmissu xoffa ma' xoffa . U fl- aħħar issib l- aljen : il barrani . L- ispeċi femminili aljena tistkerrah lit- tfajliet tagħna għax jilbsu wisq qasir u qahbesk . L- aljena tieħu gost tixrob bl- irħis u tagħmel ħafna ħbieb . Il- barranija titkellem bl- ingliz u normalment tintefa ma' xi bar u toqgħod taqbeż u titbellah kemm tiflaħ għax hawnhekk , Pancuvill , ħadd ma jafha , mhux bħar- raħal minn fejn ġejja . L- aljen raġel ftit jew wisq l- istess . Hemm wkoll l- aljen illegali : iswed tuta , jilbes ta' rapper , arloġġ tad- deheb ( falz ) u joqgħod jiżfen zaqqu ma' dahar l- ewwel waħda li jsib , normalment ta' l- ispeċi taċ- cowker . L- aljen illegali jħobb jgħid li hu Brażiljan jew Svediż ( b' aċċent Nigerjan ) . Hemm daqsxejn aktar varjazzjonijiet , iżda dik hi fuq fuq . Jekk taħsbu li għandkom xi speċi oħra f' mohhkom li hi mportanti ssemmuha , ibghatuli messaġġ u nippruvaw ninkluduh fil- ħarġa li jmiss . Jghidu li biex ikollok hajja aktar faċli , filgħodu kif tqum tintefa tieħu ftit ħin għalik . Min jinrexxilu jqum ma' l- ewwel daqqa ta' l- alarm nghajjatlu re . Min jirnexxilu jiftaħ l- ewwel għajn , imbagħad oħra u ma jghalaqhomx , nghajjatlu re . Min jirnexxilu jitfa sieq wara l- oħra ma' l- art mingħajr ma jitkaxkar , nghajjatlu re . Nahseb għalhekk kulħadd fqir . Ghiduli naqra , kif jirnexxilkom tqumu filgħodu ? ? U dan min ivvintahha li biex taħdem trid tibda 7.30 am u tibqa sejjer sa wara nofsinhar ? ! Il- persuna li vvinta dir- regola kien xi asocjali , bla mara , bla tfal u l- unika tarbija li kellu kien l- uffiċċju ! Ma jistax ikun l- affarijiet jibqgħu sejrin hekk ! Aqqas tghidha lil ħadd li biex forsi tkun l- uffiċċju 7.30 am , trid minn ta' l- inqas tissettja l- allarm għal xi 6.15 am . Tghiduli għala daqsekk kmieni ? Heqq , tagħmel l- isbaħ nofs siegħa titnikker , tonghos , terga tqum , terga tonghos . Sakemm f' salt wieħed tqum b' ħasda . Il- Madonna tal- Karmnu ! ! Tnizzel sieq , imbagħad oħra ( bi tbatija xorta waħda ) , tbaħbaħ ftit wiċċek , naqra taħt idejk biex il- kollegi ma jgħidux kemm qed tinten ( ħalliha li bħalek jagħmlu dawn biex iqumu ) , tilbes qalziet imkemmex , qmis friska mill- gwardarobba , il- bagalja , tuffieħa f' idejk u oħra f' ħalqek u sa 7.02 am qiegħed fil- karozza ! U n- naqra ħin għalik fejn spiċċa ? ! Eh dak tħallih għal fuq il- post tax- xogħol : tixgħel il- pc , tikteb fi x' ħin dħalt , ddaħħal il- password , sakemm jillowdja tilħaq tagħmel kafe għalik u għal tlett minn nies oħra , u tidhol fl- internet . U f' kemm ilni ngħidlek , spiccajt ċappast siegħa għalik biss biss . . . imma l- boss ma jarahhiex dik . Il- boss iridek taħdem u tistinka u jekk hemm bżonn , trid tghereq l- għaraq tad- demm . Inutli tidher għajjien u mdamdam u bil- boroż taħt għajnejk . Ghax ikompli jghaksek u jrid aktar u aktar . Cirku vizzjuż . Dejjem irid u int titħawwad aktar , titfixkel aktar . U aktar ma titfixkel aktar ikun irid għax irid il- perfezzjoni . Is- sistema skifuza ta' li ngħixu fiha nsomma . Mbaghad titfa komplejnt u FORSI hemmhekk jibda jieħdok bil- ħlewwa . Tahsibx li għax tfajt INT il- komplejnt . Le anzi , għax fin- nofs zeffint lil xi union . U minnha jibżgħu aktar mill- bard ta' Jannar u Frar f' salt . Ghax il- boss jista jirfes kallijiet taz- żgħar , imma allaħares tipprova tirfisilu kallijietu . Maz- żgħar ikunu ' in denial ' , u dejjem għandhom raġun . Ma' l- Unjoni ssir diskussjoni . Imma fil- fond ta' qalbu jkun jaf li l- impjegat iz- żgħir bambarulu permezz ta' l- Unjoni u jekk ma jfottikx mill- bieb ( bħal kif għamel qabel ) , jibda jfottik mit- tieqa , dejjem taħt il- kappa legalistika : " għax int xogholok mis- 7.30 am u mhux mis- 7.31 am jew 7.29 am u tispiċċa fil- 5.15 pm u mhux 5.14 pm . . . taħsibx li għax dħalt minuta qabel se toħroġ minuta qabel . Dhalt minuta qabel għax ridt int " U jkollu raġun u iz- żgħir ikollu tort , bħas- soltu . Kwazi kważi tiġi agħar għax issa ma tistax terfa l- patata tax- xellug u tħalli naqra gass minn taħtha , ie , tboss . U l- ħin tiegħek issa jonqos żgur għax issa jsir qisu seqer fuqek li ma tmurx tidhol fl- emails u tahli ħames minuti mix- xogħol . U l- boroż taħt l- għajnejn ikomplu jikbru , u dak il- ħabel ikompli jross . In- nies jghajtuli paranojku . Mhux f' wicci jghajtuli hekk tafx ! jazzardawx ! Imma minn wara dahri . Jahsbu li ma nkunx qed nismagħhom , imma jgharralhom ! Ghax nismagħhom b' għajnejhom , bil- ħarsa tagħhom . Izebbgu 'l hawn u 'l hemm , u jaraw x' terminu se jaqilghuli din id- Imma le , l- unika ħaġa li żgur jistgħu jgħidu fuqi hu li jien Ifhimni , mhinix , imma ħafna diskors fierah idejjaqni . Jghidu nofs kelma u jkunu qalu kollox . Jghidu nofs tbissima u jkunu qalu ħafna aktar milli suppost . Darba saħansitra rajt waħda titbissimli u titkellem ma sħabha eżatt wara . Riedet titmejjel bijja . U biex żgur tkun laqtet il- likk , xi kwarta wara ġiet tkellimni ! Hasbet li għax guztuza tista' titmejjel b' dak li jkun . Imma jien ghajjartha u bghattha tieħdu . telqet 'l hemm . Hames minuti wara reġgħet ġiet . . . qaltli : " tkunx U jien ghidtilha : " u int donnok tħobb tissawwat mill- Qablet miegħi u qbilt magħha , u f' kemm ilni ngħidlek għamilna ħbieb . Il- ħars tan- nies kien idejjaqni , speċjalment meta kont inkun magħha . Kienu jibdew iberflu għajnejhom u jghaffgu hugbejhom u jkemmxu Nghidu kelma u nippassiggaw u n- nies li ġejjin minn faċċata kien jistkerhu lejja u jsefisfu f' widnejn Fl- aħħar indunajt li mhux talli qed jghajtuli paranojku , talli Jien il- psikoloġija studjajtha u naf xi tfisser , imma jien , skizzofreniku mhinix . Sakemm darba t- tfajla qasmet it- triq għall- għarrieda u tajjarha trakk . Bdejt nghajjat u nwerżaq . Ghalxejn ghidtilhom li t- tfajla tajjarha trakk u weġġgħet għax ma riedux jifhmhu . jizzufjetta bijja , u kien hemm min gabli tazza kafe` . għala ma jridux jgħinuha t- tfajla . Harist lejn fejn kienet u ma sibtiex hemm aktar . It- trakk telaq wkoll . In- nies ta' madwari mxew żewġ passi lura , kien hemm min anke tlieta . Harist warajja u n- nies telqu minn hemm . Ergajt dort għall- fejn kont u anke hawn in- nies sparixxew . Jigi raġel fuqi , bin- nuċċali u bil- " Wasal il- ħin li trid tibla dawn erġajt illum " . Ma nafx għala , fdajtu u blajthom . Waqaft ftit sekondi . it- triq sparixxiet . Rajt bieb quddiemi , rajt ħajt , ieħor , ieħor u Rajt nurses barra mit- tieqa żgħira tal- bieb . hemm wkoll . Rajt kurituri sħaħ ta' nies lebsin dressing gowns u papoċċi tas- sodda . Ergajt jien . . . għallinqas s' issa . Il- madonna x' dipressjoni ! Qieghed ix- xogħol u għadu ma ġiex ix- xogħol . . . wasalt fit- 8 am , saru 9.46 am u għadni m' għamiltx b' sold xogħol ! . Kont qed naħseb . . . għandi biċċa laptop warrab minn hawn quddiemi , malajr nibda nġib id- DVDs u nilħaq nara film sa dan it- tant ! Iva hekk nagħmel . . . koz , x' nista nġib films ? Gieli tmorru għand tad- DVD u tindunaw li l- films jew ( a ) rajtuhom ; ( b ) dawk li jifdal huma biss il- koroh ? . Insomma , lili tigrili spiss u parir mingħand tal- ħanut ma tehduhx . . . qas jekk irid itihulek ! Bhal nagħmlu mod tgħidlu : " Ghandek 'L a Vita e` Bella ? ' " u jwiegbek lura : " Le ta ! Imma għandi XXX " . . . jew nghidlu : " Ghandek ' City of God ? ' " . . . u hu b' ħafna arja u mutetti ta' wieħed li jifhem fil- films jgħidlek : " Le imma għandi ' The Fast and The Furious ' għadu kif wasal lura wara xahrejn għand wieħed żmattat . . . imma ma hadtlux flus miskin . . . għax moħħu mhux qiegħed sew . . . " Sar kollox " rajna bħalu " , " smajna bħalu " , " esperjenzajna bħalu " . Qas biċċa negozju ma tista' tibda għax jew diga għamlu bħalu . . . jew m' hemmx biżżejjed flus . . . jew mhix innovattiva biżżejjed ! Wasalna f' socjeta fejn dak li int , se tibqa ! U għalxejn , sinjorina , li ħlomt li la jkollok twenti - foor se tiżżewweġ lil prinċep fuq iz- żiemel abjad . . . le ! Jew li se tbus dak iz- żrinġ bit- tama li jinbidel . Zring se jibqa ! ! Anzi se jikrieh , jsir tedjanti , boring u patetiku ! Ghalxejn tittama li xi darba f' ħajtek se tkun xi ħaġa kbira . . . jekk twelidt fil- ħara , fil- ħara se tmut . . . sakemm m' għandekx xi qaddis jgħinek ( San Ministru per esempio ) . Kwazi kważi għalxejn tipprova tirranġa għall- aħjar ! Darba kont ġo klassi l- Universita` ( ta' Malta ) u dal- baħbuħ ta' lekcerer ( li aktar kien jiskarta milli jiġi ) darba staqsiena : " X' inhu l- iskop tal- hajja ? " . . . u dik il- belha qaltlu : " Nizzewweg lil blu prins " , u l- belha l- oħra qaltlu : " Inbus iz- żrinġ " . Dak bl- intellett kollu tiegħu ( li kien approssitivamente għall- infinit fin- negattiv ) ħareġ bl- akbar kavolata intelliġenti li qatt smajt f' ħajti : " L- iskop tal- hajja hu li ttejjeb lilek innifsek " . Bqajt kif jgħidu l- inglizi , MEZMERAJZD ! Imma ma qalilniex li f' din is- socjeta tal- lum diffiċli ttejjeb lilek innifsek ! Fis- snin 50 , li ttejjeb lilek innifsek kienet relativament aktar faċli - jekk tkun viċin iz- żero , faċli titla 0.1 , tibqa tiela 0.2 . . end sow on end sow forT ! Imma f' socjeta bħal din , fejn it- tarbija li qed titwieled qed ikun mistenni minnha li tagħti disgħa minn 10 , anke jekk tkun twieldet fil- ħara , il- ftit li se tagħti , jew , diga tah ħaddieħor jew se titbazwar . Nara lil ommi u l- missieri msieken ( msieken xejn insomma ) . . . bnew dar huma stess . . . litteralment ! It- tnejn jaħdmu bla waqfien u f' kemm ilni ngħidlek , missieri ta' bennej li ma kienx refa' ġebla ġebla fuq spallejh u bena dar liema bħala , l- għaxqa tal- familja ! Jien , illum il- ġurnata , bl- iskola kollha li ghallmuni x- xjuħ tiegħi , inzarrat mhux immiss ġebla ( għalkemm il- bżonn igghalek jgħidu ! ) . U jekk irrid nixtri friġġ , saħansitra irrid nieħu lown mill- bank . . . ( pawza silenzjuza ) . . . jekk ituhuli , għax allavolja l- paga tidhol darba fix- xahar , il- bank jagħtik bid- diskrezzjoni tiegħu . . . għax ma jridx jinżel 9.9 minn 10 . . . Ghalxejn toħlom sieħbi , il- ħolm qiegħed għall- irqad , u min jorqod ma jaqbadx ħut . Possibilment din kienet l- aktar powst intelliġenti s' issa . Insomma , aħjar inqum minn din ir- raqda u nammetti miegħi innifsi li , bħal kollox fil- hajja , din il- powst mhix tajba biżżejjed u rajna u smajna bħalha . . . illum għamilt jum naħseb f' bloggti . . . u kelli erba' ideat ta' x' nista' nikteb illum . . . iżda kif ġejt hawn id- dar biex nibda nikteb . . . x' insib ? ? insib posta eletronika mingħand waħda tgħid taghtini ħjiel x' nista' nikteb . . . sooow . . . iddecidejt li mingħajr ħafna tfixkil u duBBji ( kif jghidha Edward F . A . ) , nikkopja u nwaħħal u ngongi l- ijmejl tagħha ġo da bloggti : " hawn huma xi suġġerimenti u lmenti skond JIEN : nies li jparlaw u jxejru idejhom huma u jsuqu bil kalma kollha quddiemek [ anka jekk le , iqabbzuhieli ] tqaxxar kemm tqaxxar l- għaraq igieghlek xorta tħoss is suf taħt idejk . . jobrox . . . jaqq kristu dak il feeling t' apatija ta wara l feeling tajjeb immens ta wara nejka in nervi ta filodu - ARA min ikellimni l aħħar siegħa tax xol . . . il feeling t' apatija u ċass wara x xol . . . li kultant jahxilek ġranet sħaħ , sakemm ma tamilx bħali u tibqa sejjer qisek miġnuna tamel pjanijiet , tixrob , u ddum barra . . . lfejn hawnhekk naslu al ilment ieħor ? ħbieb jindaħlu waqt shopping li btw ikunu qajmu largument ta ala mort shopping qabel ma tkun mort - TINDAHALX issuq il karozza f 38 degrees celcius , bla a / c . . . u mnalla . . . ax aw nistgħu nidħlu fid dardir li jaf iqabbadni l a / c . . speċjalment f karozza " Dak kollox għal- lum !